CELEX: 32007R1522
Language: et
Date: 2007-12-19 00:00:00
Title: Komisjoni määrus (EÜ) nr 1522/2007, 19. detsember 2007 , millega muudetakse määrust (EÜ) nr 795/2004, millega kehtestatakse nõukogu määruses (EÜ) nr 1782/2003 sätestatud ühtse otsemaksete kava üksikasjalikud rakenduseeskirjad

20.12.2007   
            
            
               ET
            
            
               Euroopa Liidu Teataja
            
            
               L 335/27
            
         
      KOMISJONI MÄÄRUS (EÜ) nr 1522/2007,
   19. detsember 2007,
   millega muudetakse määrust (EÜ) nr 795/2004, millega kehtestatakse nõukogu määruses (EÜ) nr 1782/2003 sätestatud ühtse otsemaksete kava üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 54 lõiget 5 ning artikli 145 punkti d ja punkti d alapunkti d,
   ning arvestades järgmist:
   
               (1)
            
            
               Komisjoni määrusega (EÜ) nr 795/2004 (2) on kehtestatud alates 2005. aastast kohaldatavad ühtse otsemaksete kava rakenduseeskirjad.
            
         
               (2)
            
            
               Määruses (EÜ) nr 1782/2003, mida on muudetud määrusega (EÜ) nr 1182/2007 (3) (millega kehtestatakse puu- ja köögiviljasektori erieeskirjad), on määratletud eeskirjad, milles käsitletakse puu- ja köögiviljatootmise puhul toodanguga sidumata toetust ning toetuse lisamist ühtsesse otsemaksete kavasse. Seetõttu tuleks vastu võtta asjaomased üksikasjalikud eeskirjad. Kõnealused üksikasjalikud eeskirjad peaksid järgima määruses (EÜ) nr 795/2004 oliiviõli, tubaka, puuvilla, humala, suhkrupeedi ja suhkruroo, siguri ning banaani suhtes sätestatut.
            
         
               (3)
            
            
               Määruse (EÜ) nr 795/2004 artiklit 2 tuleks täpsustada seoses puukoolide mõistega.
            
         
               (4)
            
            
               Määruse (EÜ) nr 795/2004 artiklis 21 on sätestatud üksikasjalikud eeskirjad sellistele põllumajandustootjatele, kes investeerisid tootmisvõimsusesse või rentisid pikemaks ajaks maatükke. Kõnealuseid sätteid tuleb kohandada, et võtta arvesse puu- ja köögiviljasektori põllumajandustootjaid, kes tegid selliseid investeeringuid või sõlmisid selliseid pikaajalisi rendilepinguid enne määruse (EÜ) nr 1182/2007 jõustumist.
            
         
               (5)
            
            
               1. mail 2004 ühendusega ühinenud liikmesriigid on kehtestanud vastavalt määruse (EÜ) nr 1782/2003 artiklile 20 põllumajanduslike maatükkide identifitseerimissüsteemi. Vanalt identifitseerimissüsteemilt uuele üleminekul ei pruukinud teatavate 2003. aasta põldude andmed tehniliste raskuste tõttu uues identifitseerimissüsteemis täpselt kajastuda. Kõnealuse määruse artikli 54 lõikes 2 osutatud „maa tootmisest kõrvaldamise kõlbliku hektari” mõiste rakendamise hõlbustamiseks kõigis kõnealustes liikmesriikides tuleks neil, ilma et see piiraks määruse (EÜ) nr 795/2004 artikli 33 kohaldamist, lubata kõrvale kalduda kõnealuse artikli 54 lõike 2 esimeses lõigus kindlaksmääratud 2003. aasta pindalatoetuste taotluste esitamise tähtpäevale tehtud viitest, tingimusel et need riigid tagaksid, et tootmisest kõrvaldamise kõlblikku kogu põllumajandusmaa-ala ei suurendata. Määruse (EÜ) nr 795/2004 artiklit 32 tuleks vastavalt muuta. Arvestades, et mõned kõnealused liikmesriigid on rakendanud ühtset otsemaksete kava alates 1. jaanuarist 2007, tuleks nimetatud erandit kohaldada alates sellest kuupäevast.
            
         
               (6)
            
            
               Sellise põllumajandustootja, kellele eraldati või kes ostis või sai määruse (EÜ) nr 1782/2003 VII lisa punktis M osutatud summade ja abikõlblike hektarite kinldaksmääramise aasta toetusõiguste esitamise tähtpäevaks toetusõigusi, tuleks tema toetuseõiguste väärtus ja arv ümber arvutada, võttes aluseks puu- ja köögiviljasektori lisamisest tulenevad võrdlussummad ja -hektarid. Maa tootmisest kõrvaldamisega seotud toetuseõigusi ja eritingimuste alusel antavaid toetuseõigusi ei tuleks kõnealuse arvutamise käigus arvesse võtta.
            
         
               (7)
            
            
               Vastavalt määruse (EÜ) nr 1782/2003 artikli 42 lõikele 1 tuleb riiklikku reservi uuendada kõigi võrdlussummade lineaarse vähendamise teel. Tuleb kehtestada eeskirjad, et selgitada, kuidas peaksid toimima liikmesriigid seoses puu- ja köögiviljatootmisega seotud võrdlussummade lisamisega riikliku reservi uuendamisse.
            
         
               (8)
            
            
               Määruse (EÜ) nr 1782/2003 artikli 59 lõigetes 1 ja 3 kehtestatud piirkondlikku mudelit kohaldavatel liikmesriikidel peaks olema õigus kindlaks määrata puu- ja köögiviljatootmisega seotud hektarite lisamisest tulenevate toetuseõiguste arv põllumajandustootja kohta.
            
         
               (9)
            
            
               Tuleks kindlaks määrata see tähtpäev, mil liikmesriigid peavad komisjonile teatama otsusest, mille nad on teinud määruse (EÜ) nr 1782/2003 artiklis 51 sätestatud võimaluste suhtes.
            
         
               (10)
            
            
               Seetõttu tuleks määrust (EÜ) nr 795/2004 vastavalt muuta.
            
         
               (11)
            
            
               Käesoleva määrusega ette nähtud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 795/2004 muudetakse järgmiselt.
   
               1.
            
            
               Artiklit 2 muudetakse järgmiselt:
               
                           a)
                        
                        
                           punkt c asendatakse järgmisega:
                           
                                       „c)
                                    
                                    
                                       püsikultuurid – külvikorravälised kultuurid, välja arvatud püsikarjamaa, mis võtavad maa enda alla vähemalt viieks aastaks ja annavad korduvat saaki, sealhulgas puukoolid ja lühikese raieringiga madalmets, välja arvatud mitmeaastased kultuurid ja selliste mitmeaastaste kultuuride puukoolid”;
                                    
                                 
                     
                           b)
                        
                        
                           pärast punkti k lisatakse järgmine punkt:
                           
                                       „l)
                                    
                                    
                                       puukoolid, nagu on määratletud komisjoni otsuse 2000/115/EÜ (mis käsitleb tunnuste määratlusi, põllumajandussaaduste ja -toodete loetelu, erandeid määratlustest ning piirkondi ja alasid seoses põllumajandusettevõtete struktuuri käsitlevate ühenduse vaatlustega) (4) I lisa punktis G/5.
                                    
                                 
                     
         
               2.
            
            
               Artiklit 21 muudetakse järgmiselt:
               
                           a)
                        
                        
                           lõikele 1 lisatakse järgmine lõik:
                           „Investeeringute puhul puu- ja köögiviljasektoris on esimeses lõigus osutatud kuupäev 1. november 2007.”
                        
                     
                           b)
                        
                        
                           lõikele 2 lisatakse järgmine lõik:
                           „Investeeringute puhul puu- ja köögiviljasektoris on esimeses lõigus viidatud kuupäev 1. november 2007.”
                        
                     
                           c)
                        
                        
                           lõikele 4 lisatakse järgmine lõik:
                           „Pikaajalise rentimise puhul puu- ja köögiviljasektoris on esimeses lõigus viidatud kuupäev 1. november 2007.”
                        
                     
         
               3.
            
            
               Artikli 32 lõikele 4 lisatakse järgmine lõik:
               „Ilma et see piiraks kõnealuse määruse artikli 33 kohaldamist, võivad uued liikmesriigid määruse (EÜ) nr 1782/2003 artikli 2 punkti g tähenduses kõrvale kalduda selle määruse artikli 54 lõike 2 esimesest lõigust sellisel juhul, kui on tekkinud tehnilisi raskusi teatavate põllumajanduslike maatükkide piiride kindlaksmääramisega kõnealuse määruse artikli 54 lõikes 2 osutatud kuupäeval kehtivalt maatükkide identifitseerimissüsteemilt kõnealuse määruse artiklis 20 osutatud maatükkide identifitseerimissüsteemile ülemineku käigus, ja määrata 2003. aasta pindalatoetuste taotluste kuupäevaks 30. juuni 2006. Kõnealused liikmesriigid võtavad meetmeid tootmisest kõrvaldamiseks kõlbliku kogu maa-ala mis tahes nimetamisväärse suurendamise vältimiseks. Bulgaaria ja Rumeenia võivad selleks kuupäevaks määrata 30. juuni 2007. ”
            
         
               4.
            
            
               7. peatüki ette lisatakse peatükk 6c.
               „6.c   PEATÜKK
               PUU- JA KÖÖGIVILJASEKTORI LISAMINE ÜHTSESSE OTSEMAKSETE KAVASSE
               Artikkel 48f
               Üldeeskirjad
               1.   Toetuse summa ja toetuseõiguste kindlaksmääramisel puu- ja köögiviljasektori ühtsesse otsemaksete kavasse lisamise raames kohaldatakse määruse (EÜ) nr 1782/2003 artikleid 37 ja 43 vastavalt kõnealuse määruse artiklis 48g ning, juhul kui asjaomane liikmesriik on kasutanud määruse (EÜ) nr 1782/2003 artikliga 59 ette nähtud võimalust, kõnealuse määruse artiklis 48h kehtestatud eeskirjadele.
               2.   Ilma et see piiraks määruse (EÜ) nr 795/2004 artikli 12 lõike 1 kohaldamist, võivad liikmesriigid alates 1. jaanuarist 2008 asuda välja selgitama põllumajandustootjaid, kellel on õigus on puu- ja köögiviljasektori ühtsesse otsemaksete kavasse lisamisest tulenevatele toetustele.
               3.   Vajaduse korral kohaldatakse määruse (EÜ) nr 1782/2003 artikli 41 lõiget 2 kõikide kehtivate toetuseõiguste väärtuse suhtes enne puu- ja köögiviljatootmise toetuste lisamist ning puu- ja köögiviljatoetuse kohta arvutatud võrdlussummade suhtes.
               4.   Vähendamisprotsenti, mille asjaomane liikmesriik kinnitab vastavalt määruse (EÜ) nr 1782/2003 artikli 42 lõikele 1, kohaldatakse võrdlussummade suhtes, mis vastavad ühtsesse otsemaksete kavasse lisatud puu- ja köögiviljatoodetele.
               5.   Viieaastast ajavahemikku, mis on ette nähtud määruse (EÜ) nr 1782/2003 artikli 42 lõikega 8, ei arvestata uuesti riiklikust reservist pärinevate toetuseõiguste korral, mille summa on kooskõlas käesoleva määruse artiklitega 48g ja 48h ümber arvutatud või suurendatud.
               6.   Käesoleva määruse artikli 7 lõike 1, artiklite 12–17 ning artiklite 20 ja 27 kohaldamisel seoses puu- ja köögiviljasektoriga on ühtse otsemaksete kava esimene kohaldamisaasta see aasta, mil liikmesriik määrab kindlaks määruse (EÜ) nr 1782/2003 VII lisa punktis M osutatud summad ja abikõlblikud hektarid, võttes arvesse kõnealuse punkti kolmandas lõigus osutatud vabatahtlikku kolme aasta pikkust üleminekuperioodi.
               Artikkel 48g
               Erieeskirjad
               1.   Kui põllumajandustootjal ei ole käesoleva määruse artiklis 12 sätestatud toetuseõiguste taotluste esitamise tähtpäevaks toetuseõigusi või ta omab ainult toetusõigusi, mis on seotud maa tootmisest kõrvaldamisega või õigusi, mille suhtes kehtivad eritingimused, saab ta sellised puu- ja köögiviljatootmisega seotud toetuseõigused, mis arvutatakse vastavalt määruse (EÜ) nr 1782/2003 artiklitele 37 ja 43.
               Esimest lõiku kohaldatakse ka juhul, kui põllumajandustootja on ühtse otsemaksete kava esimese kohaldamisaasta ning puu- ja köögiviljasektori lisamise aasta vahel toetuseõigusi rentinud.
               2.   Kui põllumajandustootjale eraldati, ta ostis või sai käesoleva määruse artiklis 12 sätestatud toetuseõiguste taotluste esitamise tähtpäevaks toetuseõigusi, arvutatakse tema toetuseõiguste väärtus ja arv ümber järgmiselt:
               
                           a)
                        
                        
                           toetuseõiguste arv on võrdne põllumajandustootja omanduses olevate toetuseõiguste arvuga, mida suurendatakse hektarite arvu võrra, mis on kehtestatud vastavalt määruse (EÜ) nr 1782/2003 artiklile 43 puu- ja köögivilja, söögikartuli ja puukoolidega seotud maksete jaoks;
                        
                     
                           b)
                        
                        
                           väärtus saadakse, kui summa, mille moodustavad tootja omanduses olevate toetuseõiguste väärtus ja vastavalt määruse (EÜ) nr 1782/2003 artiklile 37 arvutatud võrdlussumma puu- ja köögiviljatootmise toetuse puhul, jagatakse käesoleva lõike punktis a kehtestatud arvuga.
                        
                     Maa tootmisest kõrvaldamisega seotud toetuseõigusi ja eritingimuste alusel antavaid toetuseõigusi ei võeta käesolevas lõikes osutatud arvutuse puhul arvesse.
               3.   Enne artikli 12 kohaselt sätestatud ühtse otsemaksete kava alusel toetuseõiguste taotluste esitamise tähtpäeva rendile antud toetuseõigusi võetakse lõikes 2 osutatud arvutuse puhul arvesse. Artiklis 27 osutatud lepingulise klausli alusel enne 15. maid 2004 rendile antud toetuseõigusi võetakse käesoleva artikli lõikes 2 osutatud arvutuse puhul arvesse üksnes juhul, kui renditingimusi on võimalik kohandada.
               Artikkel 48h
               Piirkondlik rakendamine
               1.   Kui liikmesriik on kasutanud võimalust, mis on ette nähtud määruse (EÜ) nr 1782/2003 artikli 59 lõikega 1, saavad põllumajandustootjad vastavalt kõnealuse määruse artikli 59 lõikele 4 sellise arvu toetuseõigusi, mis on võrdne puu- ja köögivilja, söögikartuli ja puukoolidega seotud uute abikõlblike hektarite arvuga.
               Toetuseõiguste väärtus arvutatakse vastavalt kõnealuse määruse artikli 59 lõigetele 2 ja 3 ning artikli 63 lõikele 3.
               Kõnealuse määruse artikli 59 lõike 4 kohane esimene kohaldamisaasta on 2008.
               2.   Erandina lõike 1 esimesest lõigust võivad liikmesriigid vastavalt määruse (EÜ) nr 1782/2003 VII lisa punktile M kehtestada objektiivsete kriteeriumide põhjal täiendava arvu puu- ja köögivilja, söögikartuli ja puukoolidega seotud toetuseõiguseid põllumajandustootja kohta.”
            
         
               5.
            
            
               Artikli 50 ette lisatakse artikkel 49b:
               „Artikkel 49b
               Puu- ja köögiviljasektori lisamine ühtsete otsemaksete kavasse
               Liikmesriik teatab komisjonile hiljemalt 1. novembriks 2008 otsusest (jaotatud toote, aasta ja vajaduse korral piirkondade kaupa), mille ta on teinud määruse (EÜ) nr 1782/2003 artiklis 51 sätestatud võimaluste suhtes.”
            
         Artikkel 2
   Käesolev määrus jõustub Euroopa Liidu Teatajas avaldamise päeval.
   Seda kohaldatakse alates 1. jaanuarist 2008. Artikli 1 lõiget 3 kohaldatakse siiski alates 1. jaanuarist 2007.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. detsember 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 1. Määrust on viimati muudetud komisjoni määrusega (EÜ) nr 1276/2007 (ELT L 284, 30.10.2007, lk 11).
   
      (2)  ELT L 141, 30.4.2004, lk 1. Määrust on viimati muudetud määrusega (EÜ) nr 608/2007 (ELT L 141, 2.6.2007, lk 31).
   
      (3)  ELT L 273, 17.10.2007, lk 1.
   
      (4)  EÜT L 38, 12.2.2000, lk 1”